Storsteinnes kapell

Storsteinnes kapell er ei langkyrkje frå 1968 på Storsteinnes i Balsfjord kommune. Kyrkja er i tre og har 200 sitjeplassar. Ho vart vigsla av biskop Monrad Norderval 5. mai 1968. Arbeidet med å byggje kyrkje på Storsteinnes byrja opprettinga av ei kapellforeining i 1965, og allereie to år seinare, i 1967, vart teikningane til bygget godkjende. Kapellet vart teikna av Forsvarets distriktsingeniør for Nord-Norge, som òg teikna Heggelia kapell i Målselv på same tid. Dette gjer at dei to bygga er bortimot identiske. Altar, altarring, preikestol og døypefont vart laga av folk på yrkesskulen i Tromsø. Vigslinga fann stad om lag tre år etter at kapellforeininga vart stifta. Biskop Nordenval, som vigsla kapellet, sa i sin tale at det måtte «ha skjedd et under at det har gått så fort med å reise dette kapellet.» I 1998 fekk kapellet altartavle og blyglasvindauge laga av Ulf Dreyer. Kjelder Alf Henry Rasmussen (1993). «Storsteinnes kapell, Storsteinnes». Våre kirker. Norsk kirkeleksikon. Kirkenær: Vanebo forlag. s. 115. ISBN 82-75-27022-7. Ronny Trælvik og Lill-Karin Elvestad: Kirkene i Troms, bind II, Bok i Nord, Finnsnes, 2016. s. 200–205 Bakgrunnsstoff «Storsteinnes kapell». Kirkesøk. Den norske kyrkja. Storsteinnes kapell i kulturminnesok.no, nettstaden til Riksantikvaren Balsfjord og Malangen kyrkjelyd Arkivert 2019-07-25 ved Wayback Machine. Kyrkjer i Balsfjord kommune Arkivert 2019-07-25 ved Wayback Machine. Fotnotar